CELEX: C2006/294/113
Language: hu
Date: 2006-12-02 00:00:00
Title: T-268/06. sz. ügy: 2006. szeptember 22-én benyújtott kereset – Olympiaki Aeroporia Ypiresies kontra Bizottság

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/55
            
         2006. szeptember 22-én benyújtott kereset – Olympiaki Aeroporia Ypiresies kontra Bizottság
   (T-268/06. sz. ügy)
   (2006/C 294/113)
   Az eljárás nyelve: görög
   Felek
   
      Felperes: Olympiaki Aeroporia Ypiresies A. E. (képviselők: P. Anestis, T. Soames, G. Goeteyn, S. Mavrogenis, M. Pinto de Lemos Fermiano Rato ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság az EK 230. és 231. cikk alapján semmisítse meg a felperest a 2001. szeptember 11. és 14. közötti időszakra jogszerűen megillető kártérítés legmagasabb összegének a 2006. április 26-i, C(2006)1580 végleges bizottsági határozat 1. cikkével 668 783 057 GDR-ben való megállapítását;
            
         
               —
            
            
               az Elsőfokú Bíróság semmisítse meg a megtámadott határozat 2. cikkét, amelynek értelmében a felperesnek fizetett kártérítés nem egyeztethető össze a közös piaccal;
            
         
               —
            
            
               az Elsőfokú Bíróság kötelezze a Bizottságot a költségek viselésére.
            
         Jogalapok és fontosabb érvek
   A kereset a légifuvarozókat 2001. szeptember 11. és 14. között ért veszteségek ellentételezése végett Görögország által bevezetett C 39/2003 (korábbi NN 119/2002) állami támogatási rendszerről szóló, 2006. április 26-i, C(2006)1580 végleges bizottsági határozat ellen irányul.
   A felperes mindenekelőtt azt állítja, hogy a Bizottság nyilvánvalóan hibásan értékelte a ténybeli körülményeket, következésképpen megsértette az EK 87. cikk (2) bekezdésének b) pontját, amikor arra a következtetésre jutott, hogy a 2001. szeptember 14. után elszenvedett károk megtérítésére nyújtott pénzügyi támogatás nem kötődik közvetlenül a 2001. szeptember 11-i terrorcselekményeket követő egyesült államokbeli légtérzárhoz, és így a közös piaccal összeegyeztethetetlen állami támogatásnak minősül.
   A felperes végül azt állítja, hogy a szóban forgó kártérítés elutasítása érdemi indokolásának teljes hiánya alapvető alaki hibának minősül, amely indokolja a megtámadott határozat megsemmisítését.